სოფიო გოგოხია

სოფიო გოგოხია — ქართველი პედაგოგი, ქართული ენისა და ლიტერატურის მასწავლებელი. 2020 წელს გახდა მასწავლებლის ეროვნული ჯილდოს მფლობელი.სოფიო გოგოხია — TPrize.ge  

 ბიოგრაფია 
სოფიო გოგოხია მუშაობს სსიპ აფხაზეთის № 10 საჯარო სკოლაში ქართული ენისა და ლიტერატურის მასწავლებლად.  

ის არის ქალთა საინიციატივო ჯგუფის ლიდერი, რომელიც სტრატეგიული კვლევებისა და განვითარების ცენტრის მიერ დაფინანსებულ პროექტებს ახორციელებს. მათ შორის აღსანიშნავია „ლიტერატურული ოდა“, რომელიც უკვე მეშვიდე წელია გრძელდება და თემში წიგნიერების განვითარებას ემსახურება.  

გოგოხიას თაოსნობით სკოლაში ფუნქციონირებს ლიტერატურული კლუბი „ჩხრეკანი“, რომელიც ხელს უწყობს მოსწავლეთა შემოქმედებითი უნარების განვითარებას.  

განსაკუთრებული ადგილი უკავია კინოკლუბ „დუბლს“, რომელიც 4 წელზე მეტია მოქმედებს სკოლაში. კლუბი მართავს კინოჩვენებებს, დისკუსიებს, მონაწილეობს ფესტივალებსა და მასტერკლასებში. ის ჩართულია ეროვნული კინოცენტრისა და განათლების სამინისტროს ერთობლივ პროექტში „კინო სკოლაში“. „დუბლს“ იცნობენ საერთაშორისო კინოფესტივალ „CineDOC“-ზეც.  

2020 წლის 5 ოქტომბერს სოფიო გოგოხიას გადაეცა მასწავლებლის ეროვნული ჯილდო, რითაც გახდა აღნიშნული ჯილდოს მეოთხე მფლობელი.  

 სქოლიო 

კატეგორია:ქართველი პედაგოგები
კატეგორია:ქართველი ქალები
კატეგორია:მასწავლებლის ეროვნული ჯილდოს მფლობელები
კატეგორია:ცოცხალი ადამიანები